**УКАЗАНИЯ**

за оценяване на разработените стартови научни проекти,

финансирани целево от държавния бюджет, приключили през 2018г.

 При оценяване на проектите, конкурсните комисии следва да се ръководят от степента на фактическото изпълнение на изискванията предявявани към разработките при участието им в конкурса. Този подход трябва да се, съблюдава и от рецензентите:

1. Актуалност на научните изследвания. Съответствие с регионалните, националните и европейските приоритети и стратегията за развитие на научните изследвания на ТУ-Варна
2. Научни резултати:
	1. Постигнати ли са поставените изследователски цели;
	2. Постигнати ли са резултатите с приложна насоченост.
3. Значимост на получените резултати: за колектива, звеното, университета.
4. Приложимост на получените резултати:
	1. За разширяване на достигнати по-рано научни резултати на колектива;
	2. За разширяване и подобряване на базата на звената за научни изследвания и обучение;
	3. За подпомагане научното израстване на научно-преподавателския състав – докторантури, развитие на нови научни направления, въвеждане и усвояване на нови учебни дисциплини, издателска дейност;
	4. За придобиване на нова интелектуална собственост (подадени заявки за патент и полезни модели).
5. Оценка на направеното ново проектно предложение за участие в национални и международни конкурси.
	1. Интердисциплинарност на целите поставени в проектното предложение. Технологична осигуреност за тяхното постигане.
	2. Интердисциплинарност на колектива – области и направления на научна компетентност
	3. Участие в колектива на млади учени, докторанти и студенти.
	4. Възможен социален ефект при реализация на очакваните резултати.
	5. Осъществени международни контакти в съответните области за изграждане на устойчиви партньорски отношения с водещи университети и изследователски центрове.
	6. Установени връзки с индустрията за внедряване на технологичните решения.
6. Участие в научни и художествено-творчески прояви с цел разпространение на постигнатите резултати. Брой публикации произлезли от разработката в научни списания, сборници от конференции, годишници и известия.
	1. Реферирани (индексирани) в библиогравски и реферативни база данни Scopus и/или Web of Sciеnce.
	2. Реферирани (индексирани) в други база данни.
	3. Неферирани.
	4. В издания с импакт фактор (Web of Sciеnce) и/или импакт ранг (Scopus).
7. Финансово осигуряване на проекта:
	1. Степен на усвояване на предоставените средства. Спазени ли са нормативните ограничения за размера на средствата по отделните «пера» на план-сметката на проекта.
	2. Целесъобразност на направените разходи и тяхното съответствие с целите на проекта и получените резултати.
	3. Използвани ли са други финансови ресурси извън средствата, предоставени за проекта – от действащи договори и други проекти.

**Примерни количествени оценки**

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| критерий | **1** | **2.1** | **2.2** | **3** | **4.1** | **4.2** | **4.3** | **4.4** | **5.1** | **5.2** | **5.3** | **5.4** | **5.5** | **5.6** | **6.1** | **6.2** | **6.3** | **6.4** | **7.1** | **7.2** | **7.3** | мах общ брой |
| мах брой точки | 5 | 5 | 5 | 5 | 5 | 5 | 5 | 5 | 5 | 5 | 5 | 5 | 5 | 5 | 5 | 3 | 1 | 6 | 5 | 5 | 5 | 100 |

**Забележка:** 1.Минималният брой точки по всеки от критериите е нула.

2. Оценки различни от 0т. по критерии 4.4, 6.4, 7.3 се дават само при отчетено изпълнение на съответното условие.

3. Оценките по критерии 5.1, 5.2 и 5.5 могат да бъдат различни от 0т., само ако съответното проектно предложение се основава минимум на две научни направления, в колектива участват специалисти от конкретните направления и взаимодействието с чуждестранните партньори е ясно регламентирано.

**Формиране на крайната оценка**

Първичната количествена оценка се дава от рецензентите с обосновка по съответните критерии. Централната конкурсна комисия (ЦКК) може да промени оценките на отделните критерии, но изменението на осреднения брой точки от двамата рецензенти не може да бъде повече от ±20

**Окончателното решение за приемане на отчета** се взема от ЦКК:

1. Отчетът се приема без резерви ако:
	1. Общата оценка е над 70 точки;
	2. Оценката по критерий 7.2. е 5т., т.е. целият разход на отчетените средства е признат за целесъобразен.
2. Ако условие 1.1. не е изпълнено, ръководителят на проекта се лишава от възможността да участва в конкурс през следващата година.
3. Ако не е изпълнено условие 1.2, ръководителят на проекта се задължава да възстанови нецелесъобразно изразходваните бюджетни средства и се лишава от възможността да участва в конкурс за проекти, финансирани от държавния бюджет за срок от 2 години.

Решението по точка 3 се утвърждава от Академичния съвет.

Ръководител НИС:

10.12.2018 г. /доц. д-р инж. И. Иванов/